title: 2008/215/EB: 2008 m. vasario 18 d. Tarybos sprendimas patvirtinantis Europos plėtros fondo komiteto darbo tvarkos taisykles

text:
19.3.2008

               LT

               Europos Sąjungos oficialusis leidinys

               L 78/35

      TARYBOS SPRENDIMAS

   2008 m. vasario 18 d.
   patvirtinantis Europos plėtros fondo komiteto darbo tvarkos taisykles
   (2008/215/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį,
   atsižvelgdama į Afrikos, Karibų jūros bei Ramiojo vandenyno grupės valstybių ir Europos bendrijos bei jos valstybių narių partnerystės susitarimą, pasirašytą 2000 m. birželio 23 d. Kotonu (1) ir pataisytą 2005 m. birželio 25 d. Liuksemburge (AKR ir EB partnerystės susitarimas),
   atsižvelgdama į Taryboje posėdžiavusių valstybių narių Vyriausybių atstovų vidaus susitarimą dėl Bendrijos pagalbos finansavimo pagal 2008–2013 m. daugiametę finansavimo programą vadovaujantis AKR ir EB partnerystės susitarimu ir dėl finansinės pagalbos skyrimo užjūrio šalims ir teritorijoms, kurioms taikoma EB sutarties ketvirta dalis (2) (Vidaus susitarimas), ypač į jo 8 straipsnio 5 dalį,
   atsižvelgdama į 2007 m. gegužės 14 d. Tarybos reglamentą (EB) Nr. 617/2007 dėl 10-ojo Europos plėtros fondo įgyvendinimo pagal AKR ir EB partnerystės susitarimą (3) (10-ojo EPF įgyvendinimo reglamentas),
   atsižvelgdama į 2001 m. lapkričio 27 d. Tarybos sprendimą Nr. 2001/822/EB dėl užjūrio šalių bei teritorijų ir Europos bendrijos asociacijos (4) (Užjūrio asociacijos sprendimas),
   atsižvelgdama į Komisijos pasiūlymą,
   NUSPRENDĖ:
   1 straipsnis
   Šiuo sprendimu patvirtinamos priede pateiktos Europos plėtros fondo komiteto darbo tvarkos taisyklės.
   2 straipsnis
   Iki įsigalios Vidaus susitarimas, Europos plėtros fondo komiteto darbo tvarkos taisyklės taikomos tik programavimo poreikiams ir susijusioms sprendimo priėmimo procedūroms, nurodytoms 10-ojo EPF įgyvendinimo reglamento II ir III antraštinėse dalyse bei, UŠT (užjūrio šalių ir teritorijų) atveju, Užjūrio asociacijos sprendimo 20 ir 24 straipsniuose.
   3 straipsnis
   Šis sprendimas įsigalioja jo paskelbimo Europos Bendrijų oficialiajame leidinyje dieną.

      Priimta Briuselyje 2008 m. vasario 18 d.

            Tarybos vardu

            Pirmininkas

         D. RUPEL

      (1)  OL L 317, 2000 12 15, p. 3.

      (2)  OL L 247, 2006 9 9, p. 32.

      (3)  OL L 152, 2007 6 13, p. 1.

      (4)  OL L 314, 2001 11 30, p. 1. Sprendimas su pakeitimais, padarytais Sprendimu Nr. 2007/249/EB (OL L 109, 2007 4 26, p. 33).

      PRIEDAS
      EUROPOS PLĖTROS FONDO KOMITETO DARBO TVARKOS TAISYKLĖS
      1 straipsnis
      Sudėtis
      Europos plėtros fondo komitetą (Komitetas) sudaro valstybių narių delegacijos (delegacijos), o jam pirmininkauja Komisijos atstovas.
      Komiteto posėdžiuose dalyvauja Europos investicijų banko atstovas.
      Tarybos Generalinio sekretoriato atstovas posėdžiuose dalyvauja stebėtojo teisėmis.
      2 straipsnis
      Perdavimas Komitetui
      1.   Perdavimas Komitetui atliekamas vadovaujantis Užjūrio asociacijos sprendime nurodytais atvejais ir nustatyta tvarka. Atsižvelgiant į Užjūrio asociacijos sprendimu suteiktas pareigas, Komitetas vadinamas EPF ir UŠT komitetu.
      2.   Be 1 dalyje nustatytų perdavimo atvejų:

                  a)

                  kiekviename posėdyje Komisija pateikia Komitetui ankstesniu laikotarpiu priimtų sprendimų, remiantis 10-ojo EPF įgyvendinimo reglamento 11 straipsnio 2 dalimi ir 12 straipsniu, sąrašą;

                  b)

                  Komitetas kuo skubiau informuojamas apie galimus vėlavimus ar sunkumus įgyvendinant metines veiksmų programas, specialias paramos programas ir specialias priemones, dėl kurių galėtų prireikti didesnių papildomų įsipareigojimų ar esminių pakeitimų, dėl kurių gali prireikti privalomo perdavimo pagal 10-ojo EPF įgyvendinimo reglamento nuostatas.

            3 straipsnis
      Posėdžio sušaukimas
      1.   Komitetą sušaukia jo pirmininkas savo iniciatyva arba valstybės narės prašymu.
      2.   Gali būti šaukiami jungtiniai Komiteto ir kitų komitetų posėdžiai, skirti aptarti bendro intereso klausimus, priklausančius atitinkamoms jų atsakomybės sritims.
      4 straipsnis
      Darbotvarkė
      1.   Pirmininkas parengia darbotvarkės projektą ir jį pateikia Komitetui.
      2.   Darbotvarkėje atskirai pateikiama:

                  a)

                  siūlomos priemonės, dėl kurių Komiteto prašoma pateikti nuomonę laikantis 10-ojo EPF įgyvendinimo reglamento 11 straipsnio 3 dalyje numatytų valdymo procedūrų;

                  b)

                  kiti klausimai, pirmininko iniciatyva ar raštišku Komiteto nario prašymu Komitetui pateikti vadovaujantis 10-ojo EPF įgyvendinimo reglamento 11 straipsnio 4 ir 5 dalimis.

            3.   Bet kuri delegacija gali prašyti įtraukti kokį nors punktą į Komiteto posėdžio darbotvarkę. Su tais punktais susijusi informacija gali būti pateikiama žodžiu.
      4.   Į darbotvarkę įtraukiamas ankstesnio posėdžio protokolo tvirtinimas.
      5 straipsnis
      Komiteto nariams siųstini dokumentai
      1.   Kvietimą į posėdį, darbotvarkės projektą ir siūlomas priemones, dėl kurių Komitetas turi pateikti nuomonę, ir bet kuriuos kitus darbinius dokumentus Komiteto nariams pirmininkas išsiunčia per sekretoriatą Bendrijos oficialiosiomis kalbomis paprastai ne vėliau kaip likus 15 darbo dienų iki posėdžio dienos.
      2.   Skubiais atvejais ir kai priemonės, kurias reikia patvirtinti, turi būti taikomos nedelsiant, pirmininkas Komiteto nario prašymu arba savo iniciatyva gali sutrumpinti 1 dalyje nustatytą terminą iki 5 darbo dienų iki posėdžio dienos.
      3.   Tinkamai pagrįstais ypatingos skubos atvejais (pvz., rimtos ekonominės, socialinės ir politinės aplinkybės, šalies gavėjos patirtos stichinės nelaimės, humanitarinė krizė ar kitos panašaus pobūdžio išorės aplinkybės, į kurias būtina labai skubiai reaguoti) pirmininkas Komiteto nario prašymu arba savo iniciatyva gali išimties tvarka nukrypti nuo 1 ir 2 dalyse nustatytų terminų.
      4.   2 ir 3 dalys netaikomos strategijos dokumentams ir daugiametėms orientacinėms programoms bei jų pataisoms, atliktoms pagal 10-ojo EPF įgyvendinimo reglamento 4 ir 5 straipsniuose nurodytas laikotarpio vidurio ir pabaigos peržiūras.
      5.   Jei Komitetui pateikiami pasiūlymai, kad Komitetas apie juos pareikštų nuomonę žodinės procedūros tvarka, delegacijos turėtų likus bent trims darbo dienoms iki posėdžio dienos raštu pranešti Komiteto sekretoriatui apie:

                  a)

                  tuos punktus, kuriems jos jau gali iš principo pritarti ir kuriuos jos siūlo juos įtraukti į 4 straipsnio 1 dalyje nurodytą darbotvarkę kaip A punktus (su pastabomis arba papildomos informacijos prašymais arba be jų); ir

                  b)

                  tuos punktus, kuriuos, jų manymu, reikia aptarti ir kuriuos jos siūlo įtraukti į darbotvarkę kaip B punktus.

            Delegacijos savo pastabas ir papildomos informacijos prašymus pateikia raštu laikydamosi to paties termino.
      Komisija, kai tik įmanoma, raštu prieš Komiteto posėdį teikia papildomą informaciją ir atsako į pastabas.
      6 straipsnis
      Strategijos dokumentų perdavimas Jungtinei parlamentinei asamblėjai
      Vadovaudamasis 10-ojo EPF įgyvendinimo reglamento 4 straipsnio 5 dalimi, Komiteto sekretoriatas perduos strategijos dokumentus Jungtinei parlamentinei asamblėjai susipažinti tuo pačiu metu, kai jie siunčiami Komiteto delegacijoms.
      7 straipsnis
      Komiteto nuomonė
      1.   Klausimą pateikus svarstyti Komitetui, kad jis pateiktų savo nuomonę, jis aptariamas laikantis reikalavimų ir tvarkos, nustatytų atitinkamai 10-ojo EPF įgyvendinimo reglamento 11 straipsnio 3 dalyje ir Vidaus susitarimo 8 straipsnio 2 ir 3 dalyse.
      2.   Kai taikoma žodinė procedūra ir posėdžio metu daromas esminis priemonių projekto pakeitimas arba papildoma naujais faktiniais elementais, pirmininkas savo iniciatyva arba valstybės narės prašymu gali atidėti balsavimą dėl kurio nors darbotvarkės punkto iki posėdžio pabaigos arba kito posėdžio.
      3.   Jei 2 dalyje apibūdintomis aplinkybėmis pirmininkas nusprendžia neatidėti balsavimo, kaip prašo viena ar daugiau delegacijų, ta (-os) delegacija (-os) gali pareikšti išlygą, kuri gali būti panaikinta per tris darbo dienas skaičiuojant nuo dienos po posėdžio. Pasibaigus šiam terminui, Komiteto nuomonė užprotokoluojama kaip galutinė. Komisija valstybėms narėms praneša apie valstybės (-ių) narės (-ių), kurios (-ų) delegacija (-os) Komitete pareiškė išlygą, galutinę poziciją.
      4.   Delegacijos prašymu balsavimas dėl klausimo gali būti atidėtas, jeigu su specifiniu darbotvarkės punktu susiję dokumentai nariams nebuvo nusiųsti laikantis 5 straipsnio 1 ir 2 dalyse nustatyto termino. Tokiu atveju pirmininkas gali nuspręsti pratęsti konsultacijoms skirtą laikotarpį, tačiau ne ilgiau kaip iki kito posėdžio pabaigos. Prireikus gali būti taikoma šių darbo tvarkos taisyklių 11 straipsnyje numatyta rašytinė procedūra.
      Tačiau pirmininko siūlymu arba Komiteto nario prašymu Komitetas paprastąja narių dauguma gali nuspręsti palikti klausimą įrašytą darbotvarkėje, jeigu jis yra skubus.
      5.   Nagrinėjant metines veiksmų programas bet kuri delegacija gali paprašyti, kad projektas arba programa būtų išbraukti iš metinės veiksmų programos. Jeigu šiam prašymui pritaria blokuojanti delegacijų mažuma, kaip nustatyta 9 straipsnio 3 dalyje siejant su Vidaus susitarimo 8 straipsnio 2 dalimi, Komisija, laikydamasi 10-ojo EPF įgyvendinimo reglamento 11 straipsnio 3 dalyje nustatytų valdymo procedūrų, patvirtina metinę veiksmų programą neįtraukdama į ją atitinkamo projekto ar programos. Išskyrus atvejį, kai Komisija, atsižvelgdama į delegacijų nuomonę Komitete, nenori tęsti išbraukto projekto ar programos, toks projektas arba programa vėliau dar kartą pateikiamas Komitetui atskirai nuo metinės veiksmų programos kaip pasiūlymas dėl finansavimo, kurį vėliau tvirtina Komisija, laikydamasi 10-ojo EPF įgyvendinimo reglamento 11 straipsnio 3 dalyje nustatytų valdymo procedūrų.
      8 straipsnis
      Pasikeitimas nuomonėmis
      1.   Vadovaujantis 10-ojo EPF įgyvendinimo reglamento 11 straipsnio 4 dalimi, Komitete pasikeičiama nuomonėmis dėl metinių veiklos peržiūrų ir 10-ojo EPF įgyvendinimo reglamento 14 straipsnio 3 dalyje nurodyto metinio pranešimo bendrų išvadų. Kiekviena delegacija taip pat gali paraginti surengti pasikeitimą nuomonėmis dėl 10-ojo EPF įgyvendinimo reglamento 15 straipsnio 2 dalyje nurodytų įvertinimų.
      Kiekviena delegacija gali bet kuriuo metu paprašyti Komisijos suteikti informaciją Komitetui ir surengti pasikeitimą nuomonėmis dėl klausimų, susijusių su 10-ojo EPF įgyvendinimo reglamento 11 straipsnio 2 dalyje apibūdintomis užduotimis.
      2.   Po tokių pasikeitimų nuomonėmis delegacijos gali parengti rekomendacijas, į kurias atsižvelgia Komisija. Visi pasisakymai įtraukiami į Komiteto posėdžio protokolą. Pasisakymas, kurį palaikė kvalifikuota delegacijų dauguma, kaip nustatyta 8 straipsnio 3 dalyje, siejant su Vidaus susitarimo 8 straipsnio 2 dalimi, įrašomas kaip rekomendacija.
      9 straipsnis
      Atstovavimas ir kvorumas
      1.   Kiekviena delegacija yra laikoma vienu Komiteto nariu. Kiekviena valstybė narė priima sprendimą dėl savo delegacijos sudėties ir apie ją praneša pirmininkui.
      2.   Pirmininkui pritarus, delegacijas gali lydėti nevyriausybiniai ekspertai atitinkamos valstybės narės sąskaita. Pirmininko pritarimas grindžiamas delegatų išankstiniu raštišku pranešimu Komiteto sekretoriatui, kad jie norėtų naudotis pagalba dėl specifinio darbotvarkės punkto. Jei pirmininkas iki atitinkamo Komiteto posėdžio nepaprieštarauja dėl eksperto dalyvavimo, laikoma, kad leidimas yra suteiktas.
      3.   Prireikus delegacija gali atstovauti daugiausiai dar vienai valstybei narei. Delegacija, kuri yra atstovaujama, raštu informuoja Komiteto pirmininką ne vėliau kaip iki posėdžio pradžios.
      4.   Kvorumas, kurio reikia, kad Komiteto svarstymai būtų galiojantys, yra toks, kuris leidžia kvalifikuota balsų dauguma priimti nuomonę pagal 10-ojo EPF įgyvendinimo reglamento 11 straipsnio 3 dalį.
      10 straipsnis
      Trečiųjų šalių priėmimas
      1.   Pirmininkas delegacijos prašymu arba savo iniciatyva gali nuspręsti išklausyti ekspertus specifiniais klausimais.
      2.   Šie bei 9 straipsnio 2 dalyje paminėti ekspertai nedalyvauja Komitetui balsuojant.
      11 straipsnis
      Rašytinė procedūra
      1.   Kai siūlomoms priemonėms taikoma rašytinė procedūra, delegacijos turi pareikšti savo poziciją per 15 darbo dienų nuo pasiūlymų išsiuntimo. Laikoma, kad bet kuri Komiteto delegacija, iki rašte nustatytos datos nepareiškusi prieštaravimo ar ketinimo susilaikyti, tyliu sutikimu pritarė pasiūlymui.
      Skubos ar ypatingos skubos atvejais taikomi 5 straipsnio 2 ir 3 dalyse nustatyti terminai. Skubos ar ypatingos skubos atvejus Komisija privalo tinkamai pagrįsti raštu. Ypatingos skubos atvejais delegacijų sutikimas nustatomas tik tuo atveju, jei apie jį buvo aiškiai pranešta. Per 48 valandas negavus pranešimų, tai bus suprantama kaip susilaikymas.
      2.   Tačiau jei Komiteto narys reikalauja, kad priemonių projektas būtų svarstomas Komiteto posėdyje, rašytinė procedūra nutraukiama ir siūlomų priemonių klausimas perkeliamas į kitą Komiteto posėdį.
      3.   Komisija raštu informuoja Komiteto narius apie rašytinės procedūros rezultatus, kai tik priimamas atitinkamas sprendimas.
      12 straipsnis
      Sekretoriato parama
      Sekretoriavimo paslaugas Komitetui teikia Komisija.
      13 straipsnis
      Posėdžių protokolas ir trumpa ataskaita
      Kiekvieno posėdžio protokolas parengiamas prižiūrint pirmininkui, jame įrašomos dėl siūlomų priemonių pareikštos nuomonės bei posėdžio metu išdėstytos pozicijos. Komiteto nariams protokolas išsiunčiamas per 15 darbo dienų.
      Delegacijos siunčia pirmininkui savo rašytines pastabas, kurių jos gali turėti dėl to protokolo. Komitetas apie tai informuojamas; jei kyla nesutarimų, Komitetas aptaria siūlomą pakeitimą. Nepavykus susitarti, siūlomas pakeitimas pridedamas prie protokolo.
      14 straipsnis
      Dalyvių sąrašas
      1.   Kiekviename posėdyje pirmininkas sudaro dalyvių sąrašą, nurodydamas institucijas ar įstaigas, kurioms priklauso dalyviai. Dalyvių sąrašas dalyviams bus pateiktas posėdžio metu.
      2.   Kiekvieno posėdžio pradžioje delegacija, dėl kurios dalyvavimo Komiteto darbe gali kilti interesų konfliktas nagrinėjant kurį nors darbotvarkės punktą, turi apie tai pranešti pirmininkui. Delegacijų nariai, nepriklausantys valstybės narės tam tikrai valdžios institucijai ar organizacijai, turi pasirašyti deklaraciją, kurioje nurodoma, kad dėl jų dalyvavimo nekyla joks interesų konfliktas.
      Jei toks interesų konfliktas egzistuoja, atitinkamas narys aptariant atitinkamus darbotvarkės punktus pirmininko prašymu turi pasišalinti.
      15 straipsnis
      Korespondencija
      1.   Su Komitetu susijusi korespondencija adresuojama Komisijai, Komiteto sekretoriatui.
      2.   Delegacijoms skirtą korespondenciją sekretoriatas taip pat siunčia atitinkamos valstybės narės nuolatiniam atstovui greičiausiu ir patikimiausiu elektroniniu būdu.
      3.   Išskyrus išimtines aplinkybes, Komisijos ir delegacijų tarpusavio korespondencija siunčiama tam skirtomis kompiuterizuotomis priemonėmis.
      16 straipsnis
      Skaidrumas
      1.   Komisijai taikomi principai ir sąlygos, reglamentuojantys galimybę visuomenei susipažinti su dokumentais, taikomi ir EPF komitetui. Jei toks prašymas siunčiamas valstybei narei, ji privalo veikti pagal 2001 m. gegužės 30 d. Europos Parlamento ir Tarybos reglamento (EB) Nr. 1049/2001 dėl galimybės visuomenei susipažinti su Europos Parlamento, Tarybos ir Komisijos dokumentais (1) 5 straipsnį.
      2.   Visi dalyviai laikosi konfidencialumo reikalavimo dėl Komiteto posėdžių.
      17 straipsnis
      Einamosios išlaidos
      1.   Komiteto einamąsias išlaidas, įskaitant kelionės išlaidas vienam kiekvienos valstybės narės dalyviui, apmoka Komisija.
      Jei skirtas finansinis asignavimas leidžia, Komisija padengia dviejų delegacijos narių, kurie dėl to pateikia prašymą, kelionės išlaidas, neviršijant to asignavimo.
      2.   Komisijai leidžiama apmokėti ekspertų, kviečiamų pagal 8 straipsnio 1 dalį, apgyvendinimo ir kelionės išlaidas.
      3.   Komisija suteikia Komitetui patalpas ir jo darbui reikalingus materialinius išteklius.

         (1)  OL L 145, 2001 5 31, p. 43.


title: 2006/509/EB: 2006 m. liepos 11 d.  Tarybos sprendimas, dėl Regionų komiteto pakaitinio nario, atstovaujančio Čekijai, paskyrimo

text:
22.7.2006

               LT

               Europos Sąjungos oficialusis leidinys

               L 200/5

      TARYBOS SPRENDIMAS

   2006 m. liepos 11 d.
   dėl Regionų komiteto pakaitinio nario, atstovaujančio Čekijai, paskyrimo
   (2006/509/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 263 straipsnį,
   atsižvelgdama į Čekijos Vyriausybės pasiūlymą,
   kadangi:

               (1)

               2006 m. sausio 24 d. Taryba priėmė Sprendimą 2006/116/EB (1) dėl Regionų komiteto narių ir pakaitinių narių skyrimo laikotarpiui nuo 2006 m. sausio 26 d. iki 2010 m. sausio 25 d.

               (2)

               Atsistatydinus Ivan KOSATÍK tapo laisva Regionų komiteto pakaitinio nario vieta,

         NUSPRENDĖ:
   1 straipsnis
   Pavel HORAK, Olomouc regiono pirmininko pavaduotojas, skiriamas Regionų komiteto pakaitiniu nariu vietoj Ivan KOSATÍK likusiam jo kadencijos laikui iki 2010 m. sausio 25 d.
   2 straipsnis
   Šis sprendimas įsigalioja jo priėmimo dieną.

      Priimta Briuselyje, 2006 m. liepos 11 d.

            Tarybos vardu

            Pirmininkas

         E. HEINÄLUOMA

      (1)  OL L 56, 2006 2 25, p. 75.


title: 2005 m. lapkričio 21 d. Tarybos Sprendimas 2005/821/BUSP, iš dalies keičiantis Sprendimą 2004/658/BUSP dėl Europos gynybos agentūros bendrajam biudžetui taikomų finansinių nuostatų

text:
24.11.2005

               LT

               Europos Sąjungos oficialusis leidinys

               L 305/43

      TARYBOS SPRENDIMAS 2005/821/BUSP
   2005 m. lapkričio 21 d.
   iš dalies keičiantis Sprendimą 2004/658/BUSP dėl Europos gynybos agentūros bendrajam biudžetui taikomų finansinių nuostatų
   EUROPOS SĄJUNGOS TARYBA,
   atsižvelgdama į 2004 m. liepos 12 d. Tarybos bendruosius veiksmus 2004/551/BUSP dėl Europos gynybos agentūros įsteigimo (1), ypač į jų 18 straipsnio 1 dalį,
   kadangi:

               (1)

               2004 m. rugsėjo 13 d. Taryba priėmė sprendimą 2004/658/BUSP (2), kuriuo nustatomos Europos gynybos agentūros bendrajam biudžetui taikomos finansinės nuostatos.

               (2)

               2005 m. gegužės 23 d. Europos gynybos agentūros Valdančioji taryba rekomendavo Tarybai nuo vienų iki dviejų metų pratęsti laikotarpį, per kurį Valdančioji taryba turėtų peržiūrėti ir prireikus iš dalies pakeisti šias finansines nuostatas.

               (3)

               Sprendimas 2004/658/BUSP turėtų būti atitinkamai iš dalies pakeistas,

         NUSPRENDĖ:
   1 straipsnis
   Sprendimo 2004/685/BUSP 1 straipsnio antrasis sakinys pakeičiamas taip:
   „Valdančioji taryba iki 2006 m. gruodžio 31 d. peržiūri arba prireikus iš dalies pakeičia šias finansines nuostatas“.
   2 straipsnis
   Šis sprendimas įsigalioja jo priėmimo dieną.
   3 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Briuselyje, 2005 m. lapkričio 21 d.

            Tarybos vardu

            Pirmininkas

         J. STRAW

      (1)  OL L 245, 2004 7 17, p. 17.

      (2)  OL L 300, 2004 9 25, p. 52.


title: 2009/711/EB: 2009 m. rugsėjo 14 d. Tarybos sprendimas dėl Regionų komiteto Nyderlandams atstovaujančio nario skyrimo

text:
19.9.2009

               LT

               Europos Sąjungos oficialusis leidinys

               L 247/12

      TARYBOS SPRENDIMAS

   2009 m. rugsėjo 14 d.
   dėl Regionų komiteto Nyderlandams atstovaujančio nario skyrimo
   (2009/711/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 263 straipsnį,
   atsižvelgdama į Nyderlandų Vyriausybės pasiūlymą,
   kadangi:

               (1)

               2006 m. sausio 24 d. Taryba priėmė sprendimą 2006/116/EB dėl Regionų komiteto narių ir pakaitinių narių skyrimo laikotarpiui nuo 2006 m. sausio 26 d. iki 2010 m. sausio 25 d. (1).

               (2)

               Atsistatydinus Johanna MAIJ-WEGGEN tapo laisva Regionų komiteto nario vieta,

         NUSPRENDĖ:
   1 straipsnis
   Likusiam kadencijos laikui – iki 2010 m. sausio 25 d., Regionų komiteto nariu skiriamas:
   Karla M.H. PEIJS, Commissaris van de Koningin van de provincie Zeeland.
   2 straipsnis
   Šis sprendimas įsigalioja jo priėmimo dieną.

      Priimta Briuselyje, 2009 m. rugsėjo 14 d.

            Tarybos vardu

            Pirmininkè

         C. MALMSTRÖM

      (1)  OL L 56, 2006 2 25, p. 75.


title: 2003 m. rugsėjo 22 d. Tarybos Sprendimas dėl Susitarimo, atnaujinančio Europos bendrijos ir Ukrainos Susitarimą dėl bendradarbiavimo mokslo ir technologijų srityje, patvirtinimo

text:
Svarbus teisinis pranešimas

|

32003D0737

Oficialusis leidinys L 267 , 17/10/2003 p. 0024 - 0024

		Tarybos Sprendimas2003 m. rugsėjo 22 d.dėl Susitarimo, atnaujinančio Europos bendrijos ir Ukrainos Susitarimą dėl bendradarbiavimo mokslo ir technologijų srityje, patvirtinimo(2003/737/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 170 straipsnio antrąją pastraipą, kartu su 300 straipsnio 2 dalies pirmosios pastraipos pirmuoju sakiniu ir 300 straipsnio 3 dalies pirmąja pastraipa,atsižvelgdama į Komisijos pasiūlymą,atsižvelgdama į Europos Parlamento nuomonę [1],kadangi:(1) 2002 m. liepos 4 d. Kopenhagoje buvo pasirašytas Europos bendrijos ir Ukrainos Susitarimas dėl bendradarbiavimo mokslo ir technologijų srityje.(2) Susitarimo 12 straipsnio b dalyje numatyta, kad Susitarimas turi būti sudarytas pradiniam laikotarpiui, kuris baigiasi 2002 m. gruodžio 31 d. ir turi būti atnaujinamas bendru Šalių susitarimu papildomam penkerių metų laikotarpiui.(3) 2002 m. spalio 15 d. parašytu raštu Ukrainos Užsienio reiklų ministerija paprašė pirmiau minėtą Susitarimą atnaujinti dar penkeriems metams. Susitarimo Šalys mano, kad greitas šio Susitarimo atnaujinimas atitiktų abiejų Šalių interesus;(4) Atnaujinto Susitarimo turinio esmė bus tokia pati kaip ir neseniai pasibaigusio.(5) Europos bendrijos ir Ukrainos Susitarimą dėl bendradarbiavimo mokslo ir technologijų srityje atnaujinantis Susitarimas turėtų būti patvirtinamas Bendrijos vardu,PRIĖMĖ ŠĮ SPRENDIMĄ:1 straipsnisSusitarimas, papildomam penkerių metų laikotarpiui atnaujinantis Europos bendrijos ir Ukrainos susitarimą dėl bendradarbiavimo mokslo ir technologijų srityje, patvirtinamas Bendrijos vardu.Susitarimo tekstas pridedamas prie šio sprendimo.2 straipsnisTarybos pirmininkas įgaliojamas paskirti asmenį, turintį teisę pasirašyti Susitarimą, kad būtų išreikštas Bendrijos sutikimas būti saistomai šio Susitarimo.Priimta Briuselyje, 2003 m. rugsėjo 22 d.Tarybos varduPirmininkasF. Frattini[1] 2003 m. liepos 1 d. Europos Parlamento nuomonė (dar nepaskelbta Oficialiajame leidinyje).--------------------------------------------------


title: 1999 m. kovo 17 d. Komisijos sprendimas pagal Tarybos reglamento (EB) Nr. 3286/94 nuostatas dėl Brazilijos neautomatinės importo licencijavimo sistemos ir jos veiklos (pranešta dokumentu Nr. C(1999)607)

text:
Svarbus teisinis pranešimas

|

31999D0234

Oficialusis leidinys L 086 , 30/03/1999 p. 0022 - 0025

		Komisijos sprendimas1999 m. kovo 17 d.pagal Tarybos reglamento (EB) Nr. 3286/94 nuostatas dėl Brazilijos neautomatinės importo licencijavimo sistemos ir jos veiklos(pranešta dokumentu Nr. C (1999) 607)(1999/234/EB)EUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į 1994 m. gruodžio 22 d. Tarybos reglamentą (EB) Nr. 3286/94, nustatantį Bendrijos procedūras bendros prekybos politikos srityje, siekiant užtikrinti Bendrijos teisių pagal tarptautinės prekybos taisykles, visų pirma tas, kurios nustatytos Pasaulio prekybos organizacijoje (PPO), įgyvendinimą [1], su pakeitimais, padarytais Reglamentu (EB) Nr. 356/95 [2], ypač į jo 13 ir 14 straipsnius,pasikonsultavusi su Patariamuoju komitetu,kadangi:A. PROCEDŪRA(1) 1998 m. sausio 12 d. Komisija gavo skundą pagal Tarybos reglamento (EB) Nr. 3286/94 (toliau – Reglamentas) 4 straipsnį. Skundą pateikė Febeltex (Fédération belge du textile – Belgijos tekstilės federacija).(2) Skundo pateikėjas įtaria, kad Brazilijos neautomatinis importo licencijavimas ir ypač jo vykdymas taikant privalomas mokėjimo sąlygas ir privalomas minimalias kainas, yra nesuderinamas su kai kuriomis Pasaulio prekybos organizacijos steigimo susitarimo (toliau – PPO susitarimas) nuostatomis ir jo priedais. Tuo pagrindu skundo pateikėjas prašo Komisijos imtis būtinų veiksmų Brazilijai įtikinti, kad ji panaikintų tas priemones.(3) Skunde buvo pakankamai prima facie įrodymų, kurie pateisino Bendrijos tyrimo procedūros inicijavimą pagal Reglamento 8 straipsnį. Todėl tokia procedūra buvo inicijuota 1998 m. vasario 27 d. [3](4) Inicijavusi tyrimo procedūrą, Komisija atliko gilų teisinį ir faktinį Brazilijos licencijavimo sistemos, taikomos tekstilės produktams, tyrimą. Remdamasi šio tyrimo rezultatais, Komisija priėjo toliau išdėstytų išvadų.B. NUSTATYTI FAKTAI DĖL PREKYBOS KLIŪTIES BUVIMO(5) Tyrimas nustatė, kad Brazilijos sistema yra licencijavimo sistema, kaip ji yra apibrėžta PPO susitarimo dėl importo licencijavimo procedūrų (ILP) 3 straipsnio 1 dalyje, ir todėl ji turėtų atitikti šio susitarimo ir 1994 m. GATT nustatytas taisykles.(6) Atitinkamus Brazilijos teisės aktus dėl neautomatinės importo licencijavimo sistemos sudaro:- 1992 m. rugsėjo 25 d. Decreto 660 (kuris nustatė Sistema Integrado de Comércio Exterior, Siscomex),- 1996 m. gruodžio 12 d. Portaria Interministerial 291 (Iždo ministerija ir Pramonės ir prekybos ministerija) (dėl importo operacijų apdorojimo Siscomex sistema),- 1996 m. gruodžio 12 d. Portaria Secex 21, (dėl importo operacijų įgyvendinimo Siscomex sistema, įskaitant kainų kontrolę) ir- Comunicados Decex, išvardijantis prekes, kurioms taikomas neautomatinis importo licencijavimas, ir kuris buvo sutvirtintas 1997 m. gruodžio 17 d. Comunicado Decex 37.Tačiau Brazilijos sistema yra labai lanksti: produktų, kuriems reikalinga neautomatinė importo licencija, sąrašą galima papildyti naujais produktais Pramonės, prekybos ir turizmo ministerijos sprendimu.(7) Brazilijos licencijavimo sistema yra tvarkoma kompiuterizuotu instrumentu, vadinamu Siscomex. Importo licencijų išdavimas Bendrijos kilmės tekstilės produktų importui yra tiesiogiai siejamas su privalomomis minimaliomis kainomis ir privalomomis mokėjimo sąlygomis. Jei importo deklaracijoje šie duomenys neatitiktų duomenų, kurias yra nustačiusios Brazilijos valdžios institucijos ir įrašiusios į Siscomex, importuotojas prašomas susisiekti su Pramonės, prekybos ir turizmo ministerijos Užsienio prekybos departamento (Decex) vietine agentūra.(8) Brazilijos teisės aktuose, nustačiusiuose šią sistemą, nėra nurodytos jokios priemonės, kurios įgyvendinamos taikant licencijavimo procedūrą. Komisijos tarnybos nustatė, jog yra vidaus administracinės taisyklės arba gairės dėl privalomų mokėjimo sąlygų ir minimalių importo kainų, kurios yra taikomos administruojant Brazilijos importo licencijavimo sistemą. Tokios taisyklės nėra paskelbtos. Dėl to Vyriausybės ir prekiautojai negali su jomis susipažinti. Be to, nėra galimybės skųstis dėl tokių neoficialių taisyklių.(9) Tais atvejais, kai importo licencijos prašymų, kurie neatitinka mokėjimo sąlygų ir minimalių kainų, Siscomex nepriima, dėl importuotojo prašymo nėra priimamas joks formalus sprendimas. Jis lieka nesprendžiamas neribotą laiką.(10) Neatrodo, kad Brazilijos sistema padėtų įgyvendinti kokią nors su GATT suderinamą priemonę, ir jos vienintelė funkcija – importo procedūros, kaip prekybos politikos instrumento, siekiančio apriboti tekstilės produktų importo srautus į Braziliją, taikymas ir administravimas. Tyrimas taip pat parodė, kad ši sistema leidžia Brazilijos valdžios institucijoms savo nuožiūra savavališkai, remiantis neoficialiais ir neskelbtais motyvais, spręsti dėl importo licencijų nesuteikimo. Taikydama privalomas mokėjimo sąlygas ir minimalias kainas licencijų išdavimui, Brazilija labai apribojo tam tikrų Bendrijos kilmės tekstilės produktų importą ir atbaidė daug galimų Bendrijos gamintojų klientų.(11) Brazilija dar nėra paskelbusi tam tikros svarbios teisės aktų dalies (1997 m. gruodžio 17 d. Comunicado Decex 37); likusi dalis yra paskelbta, vėluojant daugiau kaip metus ir tik po to, kai pagal Reglamentą Komisija inicijavo dabartinį tyrimą, ir tame paskelbime yra praleista tam tikra esminė informacija (pavyzdžiui: produktų, kuriems taikomos licencijavimo procedūros, sąrašas).(12) Tokiomis aplinkybėmis Komisija mano, kad skundo pateikėjo įtarimai yra visiškai pagrįsti ir kad Brazilijos praktika sudaro kliūtį prekybai Reglamento 2 straipsnio 1 dalies prasme, nes ji prieštarauja šioms nuostatoms:- GATT X.1 ir XI.1 straipsniams,- PPO susitarimo dėl importo licencijavimo procedūrų 1 straipsnio 3 daliai, 3 straipsnio 2 daliai, 3 straipsnio 5 dalies f punktui ir 5 straipsniui.(13) Vis dėlto Komisija mano, kad nuorodos į minėtus teisės aktus neužkerta kelio remtis kuriomis nors kitomis PPO susitarimo ir prie jo pridėtų susitarimų nuostatomis, kurios būtų naudingos PPO procedūrose.C. NUSTATYTI FAKTAI DĖL NEGIAMOS ĮTAKOS PREKYBAI(14) Komisijos tyrimas išryškino Bendrijos gamintojų eksportuojamų labai konkurencingų produktų didžiules galimybes Brazilijos rinkoje. Šiuo požiūriu pagrindiniai faktai dėl neigiamos įtakos prekybai, kurią daro skundžiamoji praktika, rodo, kad Brazilijos neautomatinė importo licencijavimo sistema labai apriboja galimybes keliems Bendrijos tekstilės produktams patekti į Brazilijos rinką.(15) Tyrimas apėmė produktus, nurodytus Kombinuotosios nomenklatūros 50–63 skyriuose, ir atskleidė, kad Brazilijos sistemos poveikis įvairiuose produktų sektoriuose yra skirtingas. Apskritai, nepaisant didelių Brazilijos rinkos galimybių, Bendrijos tekstilės eksporte į Braziliją nuo 1996 m. iki 1997 m. nebuvo užregistruota jokio ryškaus padidėjimo, ypač jei lyginsime su pranešamu padidėjimu kitose panašiose Pietų Amerikos rinkose.(16) Visų pirma dėl neautomatinės importo licencijų sistemos įvedimo ir jos įgyvendinimo, taikant privalomas mokėjimo sąlygas ir nustatytą minimalią kainą, 1997 m. (ir tam tikrais atvejais 1996 m.) sumažėjo tam tikrų Europos Sąjungos tekstilės produktų eksportas į Braziliją, tokių kaip čiužinių apvalkalai (KN kodai: 55162310; 52104900), juostos (KN kodas: 58063210), lovatiesės (ir susiję produktai) (KN kodai: 63023290), megztos sintetinės medžiagos užuolaidoms (KN kodas: 60024311), techninės medžiagos kasdieniam dėvėjimui (pvz., liocelis, elastanas) (KN kodas: 55161300).(17) Dėl skundžiamos Brazilijos praktikos tam tikrų tekstilės produktų Bendrijos eksportuotojai prarado konkurencingumą Brazilijos rinkoje. Toks konkurencingumo praradimas yra ypač drastiškas tuose sektoriuose, kuriuose taikomos minimalios importo kainos, tokiuose kaip čiužinių apvalkalai, užuolaidų medžiagos ar juostos.(18) Dėl skundžiamų priemonių įvedimo buvo daug prarasta svarbių Brazilijos klientų ir gautų bei patvirtintų svarbių užsakymų.(19) Dėl reikalaujamų minimalių kainų taip pat sumažėjo produktų, kurie gali būti eksportuojami į Braziliją, asortimentas. Kitais žodžiais tariant, produktai, kurių eksporto kaina yra daug mažesnė už privalomą minimalią kainą, nebegali būti eksportuojami, nes aukštesne kaina jie nebebūtų konkurencingi. Pakankamai reikšminga tai, kad tokios pasekmės susidaro nedidelės kainos produktams, kuriems yra didesnė vietos konkurencija. Todėl Brazilijos importuotojas perka Brazilijos produktą, kuris, jei nebūtų taikomos privalomos minimalios kainos, būtų daug brangesnis už lygiavertį Bendrijos tekstilės produktą.(20) Dar vienas neigiamas poveikis prekybai, kurį patiria Bendrijos tekstilės produktų gamintojai/eksportuotojai yra tai, kad tenka keisti technines specifikacijas arba produkto sudėtį. Toks pakeitimas atsiranda dėl reikalavimo laikytis privalomų minimalių kainų. Produkto techninių specifikacijų pakeitimas tam tikrais atvejais yra vienintelis būdas pagaminti produktą, kurio kaina atitiktų privalomą minimalią kainą ir kuris išliktų ekonomiškai gyvybingas. Šiuo atveju Komisijos tarnyboms buvo pateikta pavyzdžių, kai, pavyzdžiui, čiužinių apvalkalų atveju medvilnės, dirbtinio šilko (viskozės), poliesterio, ir t. t. procentas produkto sudėtyje turėjo būti pakeistas, pavyzdžiui, naudojant naują žaliavą (tokią kaip dirbtinis šilkas (viskozė)) arba naudojant naują žaliavą, dėl kurios kinta vieno kvadratinio metro svoris (tokią kaip polipropilenas).(21) Dėl Brazilijos neautomatinės importo licencijavimo sistemos kaip prekybos politikos įrankio naudojimo prekybos srautams kontroliuoti kai kuriuose tekstilės sektoriuose visiškai pasikeitė rinkos sąlygos, dėl kurių tam tikrais atvejais Bendrijos tekstilės eksportuotojams beveik visiškai užsidarė Brazilijos rinka. Pavyzdžiui, Brazilijos valdžios institucijų nustatyta žakardinių čiužinių apvalkalų, klasifikuojamų KN kodu 55162310, minimali importo kaina yra 20 JAV dolerių/kg, o tai yra daugiau nei dvigubai įprastos šio produkto pardavimo kainos (t. y. nuo 8 iki 11 JAV dolerių/kg). Dėl tokio kainos padidinimo šio buitinio tekstilės produkto Bendrijos eksportuotojai prarado svarbią dalį savo konkurencingumo Brazilijos rinkoje.(22) Todėl Komisija padarė išvadą, kad pirmiau minėtas poveikis yra neigiamas poveikis prekybai Reglamento 2 straipsnio 4 dalyje nurodyta prasme.D. BENDRIJOS INTERESAS(23) Per pastaruosius pora metų Europos eksportuotojai ir gamintojai iškėlė tris bylas dėl Brazilijos praktikos, darančios apribojamąjį poveikį įvairių produktų (plieno lakštų, tekstilės ir sorbitolio) Bendrijos eksportui. Atrodo, kad šios priemonės neskaidriu būdu yra nukreiptos į konkrečius jautrius sektorius, taikant labai lankstų sprendimų priėmimo procesą. Dėl to yra labai svarbu, kad Bendrija šią problemą spręstų išsamiai visos Brazilijos sistemos mastu.(24) Be to, Bendrijai labai svarbu užtikrinti, kad PPO partneriai visiškai laikytųsi savo įsipareigojimų, nes ji pati yra prisiėmusi tuos pačius įsipareigojimus. Tam, kad daugiašalė prekybos sistema gerai funkcionuotų, labai svarbu nuosekliai spręsti visus įtarimus dėl praktikos, kuri nesiderina su PPO.(25) Atsižvelgdama į tekstilės pramonės svarbą visai Bendrijai ir būtinybę užtikrinti, kad Bendrijos tekstilės produktai turėtų sąžiningą galimybę patekti į trečiųjų šalių rinkas, Febeltex atveju Bendrija turėtų nedelsdama iškelti prieštaravimą Brazilijos neautomatinei licencijavimo sistemai pagal atitinkamas Susitarimo dėl importo licencijavimo procedūrų nuostatas, 1994 m. GATT ir PPO Ginčų sprendimo susitarimą.E. IŠVADOS IR PRIEMONĖS, KURIŲ REIKIA IMTIS(26) Siekiant smulkiau aptarti šį klausimą ir rasti draugišką sprendimą su atitinkamomis Brazilijos valdžios institucijomis buvo organizuoti susitikimai ir apsikeista raštais, bet Brazilijos valdžios institucijos nepateikė jokio pasiūlymo dėl tokio sprendimo.(27) Tokiomis aplinkybėmis atrodo, kad Bendrijos interesai reikalauja inicijuoti PPO ginčų sprendimo procesą,NUSPRENDĖ:1 straipsnis1. Brazilijos neautomatinė licencijavimo sistema, privalomos minimalios kainos ir privalomos mokėjimo sąlygos prieštarauja tos šalies įsipareigojimams pagal Marakešo susitarimą, įsteigiantį Pasaulio prekybos organizaciją, ir sudaro "kliūtį prekybai" Reglamento (EB) Nr. 3286/94 2 straipsnio 1 dalies prasme.2. Bendrija iškels bylą prieš Braziliją pagal Susitarimą dėl ginčų sprendimo taisyklių ir procedūrų ir kitas atitinkamas PPO nuostatas, siekdama, kad kliūtis prekybai būtų pašalinta.2 straipsnisŠis sprendimas taikomas po jo paskelbimo dienos Europos Bendrijų oficialiajame leidinyje.Priimta Briuselyje, 1999 m. kovo 17 d.Komisijos varduLeon BrittanPirmininko pavaduotojas[1] OL L 349, 1994 12 31, p. 71.[2] OL L 41, 1995 2 23, p. 3.[3] Pranešimas apie tyrimo procedūros inicijavimą dėl kliūties prekybai, kaip apibrėžta Tarybos reglamente (EB) Nr. 3286/94, kurią sudaro Brazilijos vykdoma prekybos praktika prekyboje tekstilės produktais (OL C 63, 1998 2 27, p. 2).--------------------------------------------------


title: 2013/696/BUSP: 2013 m. lapkričio 12 d. Politinio ir saugumo komiteto sprendimas EUTM Mali/2/2013 dėl prie Europos Sąjungos karinės misijos siekiant prisidėti prie Malio ginkluotųjų pajėgų mokymo (EUTM Mali) prisidedančių šalių komiteto įsteigimo

text:
30.11.2013

               LT

               Europos Sąjungos oficialusis leidinys

               L 320/31

         POLITINIO IR SAUGUMO KOMITETO SPRENDIMAS EUTM MALI/2/2013
   2013 m. lapkričio 12 d.
   dėl prie Europos Sąjungos karinės misijos siekiant prisidėti prie Malio ginkluotųjų pajėgų mokymo (EUTM Mali) prisidedančių šalių komiteto įsteigimo
   (2013/696/BUSP)
   POLITINIS IR SAUGUMO KOMITETAS,
   atsižvelgdamas į Europos Sąjungos sutartį, ypač į jos 38 straipsnio trečią pastraipą,
   atsižvelgdamas į 2013 m. sausio 17 d. Tarybos sprendimą 2013/34/BUSP dėl Europos Sąjungos karinės misijos siekiant prisidėti prie Malio ginkluotųjų pajėgų mokymo (EUTM Mali) (1), ypač į jo 8 straipsnio 5 dalį,
   kadangi:

               (1)

               pagal Sprendimo 2013/34/BUSP 8 straipsnio 5 dalį Taryba įgaliojo Politinį ir saugumo komitetą (toliau – PSK) priimti atitinkamus sprendimus dėl prie Europos Sąjungos karinės misijos siekiant prisidėti prie Malio ginkluotųjų pajėgų mokymo (EUTM Mali) prisidedančių šalių komiteto (toliau – Komitetas) įsteigimo;

               (2)

               2000 m. gruodžio 7, 8 ir 9 d. Nicos Europos Vadovų Tarybos išvadose ir 2002 m. spalio 24 ir 25 d. Briuselio Europos Vadovų Tarybos išvadose nustatyta trečiųjų valstybių dalyvavimo krizių valdymo operacijose ir Komiteto įsteigimo tvarka;

               (3)

               Komitetas turėtų būti forumas, skirtas visoms su EUTM Mali valdymu susijusioms problemoms aptarti su prisidedančiomis trečiosiomis valstybėmis. PSK, kuris atlieka EUTM Mali politinę priežiūrą ir jai strategiškai vadovauja, turėtų atsižvelgti į Komiteto nuomonę;

               (4)

               pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo Nr. 22 dėl Danijos pozicijos 5 straipsnį Danija nedalyvauja rengiant ir įgyvendinant su gynyba susijusių Sąjungos sprendimų bei veiksmų. Todėl Danija nedalyvauja priimant šį sprendimą ir jis nėra jai privalomas ar taikomas,

         PRIĖMĖ ŠĮ SPRENDIMĄ:
   1 straipsnis
   Įsteigimas ir kompetencija
   Šiuo sprendimu įsteigiamas prie Europos Sąjungos karinės misijos siekiant prisidėti prie Malio ginkluotųjų pajėgų mokymo (EUTM Mali) prisidedančių šalių komitetas (toliau – Komitetas). Jo kompetencija nustatyta 2000 m. gruodžio 7, 8 ir 9 d. Nicos Europos Vadovų Tarybos išvadose ir 2002 m. spalio 24 ir 25 d. Briuselio Europos Vadovų Tarybos išvadose.
   2 straipsnis
   Sudėtis
   1.   Komiteto nariai yra:

               —

               visų valstybių narių atstovai;

               —

               EUTM Mali dalyvaujančių ir svarų indėlį suteikiančių trečiųjų valstybių atstovai.

         2.   Komiteto posėdžiuose taip pat gali dalyvauti Komisijos atstovas.
   3 straipsnis
   Informacija iš ES misijos vado
   Komitetas gauna informaciją iš ES misijos vado.
   4 straipsnis
   Pirmininkas
   Komitetui pirmininkauja Sąjungos vyriausiasis įgaliotinis užsienio reikalams ir saugumo politikai arba jo atstovas, aktyviai konsultuodamasis su Europos Sąjungos karinio komiteto pirmininku arba jo atstovu.
   5 straipsnis
   Posėdžiai
   1.   Pirmininkas reguliariai šaukia Komiteto posėdžius. Pirmininko iniciatyva arba nario prašymu prireikus gali būti šaukiami neeiliniai posėdžiai.
   2.   Pirmininkas iš anksto išplatina preliminarią posėdžio darbotvarkę ir su posėdžiu susijusius dokumentus. Pirmininkas yra atsakingas už Komiteto diskusijų rezultatų pateikimą PSK.
   6 straipsnis
   Konfidencialumas
   1.   Pagal 2013 m. rugsėjo 23 d. Tarybos sprendimą 2013/488/ES (2) Komiteto posėdžiams ir protokolams taikomi Tarybos saugumo nuostatai. Visų pirma Komiteto atstovai turi turėti reikiamus patikimumo pažymėjimus.
   2.   Komiteto svarstymams taikoma profesinės paslapties pareiga, išskyrus atvejus, kai Komitetas vieningai nusprendžia kitaip.
   7 straipsnis
   Įsigaliojimas
   Šis sprendimas įsigalioja jo priėmimo dieną.

      Priimta Briuselyje 2013 m. lapkričio 12 d.

            Politinio ir saugumo komiteto vardu

            Pirmininkas

         W. STEVENS

      (1)  OL L 14, 2013 1 18, p. 19.

      (2)  2013 m. rugsėjo 23 d. Tarybos sprendimas 2013/488/ES dėl ES įslaptintos informacijos apsaugai užtikrinti skirtų saugumo taisyklių (OL L 274, 2013 10 15, p. 1).


title: 2005/204/EB: 2004 m. spalio 13 d. Sprendimas Nr. 199 dėl formų, reikalingų taikant Tarybos reglamentus (EEB) Nr. 1408/71 ir (EEB) Nr. 574/72, pavyzdžių (E 300 serijos) (Tekstas svarbus EEE bei ES ir Šveicarijos susitarimui)

text:
18.3.2005

               LT

               Europos Sąjungos oficialusis leidinys

               L 73/1

      SPRENDIMAS Nr. 199
   2004 m. spalio 13 d.
   dėl formų, reikalingų taikant Tarybos reglamentus (EEB) Nr. 1408/71 ir (EEB) Nr. 574/72, pavyzdžių (E 300 serijos)
   (Tekstas svarbus EEE bei ES ir Šveicarijos susitarimui)
   (2005/204/EB)
   DARBUOTOJŲ MIGRANTŲ SOCIALINĖS APSAUGOS ADMINISTRACINĖ KOMISIJA,
   atsižvelgdama į 1971 m. birželio 14 d. Tarybos reglamento (EEB) Nr. 1408/71 dėl socialinės apsaugos sistemų taikymo pagal darbo sutartį dirbantiems asmenims, savarankiškai dirbantiems asmenims ir jų šeimos nariams, judantiems Bendrijoje (1), 81 straipsnio a punktą, pagal kurį ji privalo nagrinėti visus administravimo klausimus, kylančius iš Reglamento (EEB) Nr. 1408/71 ir paskesnių reglamentų,
   atsižvelgdama į 1972 m. kovo 21 d. Tarybos reglamento (EEB) Nr. 574/72 (2), nustatančio Reglamento (EEB) Nr. 1408/72 taikymo sąlygas, 2 straipsnio 1 dalį, pagal kurią ji privalo parengti Reglamentų (EEB) Nr. 1408/71 ir (EEB) Nr. 574/72 taikymui būtinų dokumentų pavyzdžius,
   atsižvelgdama į 1994 m. vasario 8 d. Sprendimą Nr. 154 dėl Tarybos reglamentų (EEB) Nr. 1408/71 ir (EEB) Nr. 574/72 taikymui reikalingų formų pavyzdžių (E 301, E 302, E 303) (3),
   kadangi:

               (1)

               2004 m. gegužės 1 d. Europos Sąjungos plėtra reikalauja formų E 301, E 302 ir E 303 papildymo.

               (2)

               1992 m. gegužės 2 d. Europos ekonominės erdvės susitarimo (EEE susitarimo), papildyto 1993 m. kovo 17 d. protokolu, VI priedu Europos ekonominėje erdvėje yra įgyvendinami Reglamentai (EEB) Nr. 1408/71 ir (EEB) Nr. 574/72.

               (3)

               Europos bendrija su savo narėmis ir Šveicarijos Konfederacija sudarė laisvo asmenų judėjimo susitarimą (Šveicarijos susitarimą), kuris įsigaliojo 2002 m. birželio 1 d. Šio susitarimo II priedas nurodo Reglamentų (EEB) Nr. 1408/71 ir (EEB) Nr. 574/72 taikymą.

               (4)

               Dėl praktinių sumetimų, formos, naudojamos Europos Sąjungoje bei pagal EEE ir Šveicarijos susitarimus, turi būti identiškos,

         NUSPRENDĖ:

               1.

               Sprendime Nr. 154 pateikiami formų E 301, E 302 ir E 303 pavyzdžiai yra keičiami šio sprendimo priede pateikiamais pavyzdžiais.

               2.

               Kompetentingos valstybių narių valdžios institucijos turi pateikti šiuos formų pavyzdžius suinteresuotiems asmenims (pareiškėjams, institucijoms, darbdaviams ir t. t.).

               3.

               Šios formos turi būti parengtos visomis oficialiomis Bendrijos kalbomis ir sudarytos taip, kad jų variantai įvairiomis kalbomis visiškai derėtų tarpusavyje, ir tokiu būdu būtų galima kiekvienam adresatui (pareiškėjams, institucijoms, darbdaviams ir t. t.) gauti šias formas savąja kalba.

               4.

               Šis sprendimas, pakeičiantis Sprendimą Nr. 154, turi būti paskelbtas Europos Sąjungos oficialiajame leidinyje. Jis turi būti taikomas nuo kito mėnesio po jo paskelbimo pirmos dienos.

            Administracinės komisijos

            pirmininkas

         C.-J. VAN DEN BERG

      (1)  OL L 149, 1971 7 5, p. 2. Reglamentas su paskutiniais pakeitimais, padarytais Europos Parlamento ir Tarybos reglamentu (EB) Nr. 631/2004 (OL L 100, 2004 4 6, p. 1).

      (2)  OL L 74, 1972 3 27, p. 1. Reglamentas su paskutiniais pakeitimais, padarytais Europos Parlamento ir Tarybos reglamentu (EB) Nr. 631/2004.

      (3)  OL L 244, 1994 9 19, p. 123.


title: 2013/592/ES: 2013 m. balandžio 17 d. Europos Parlamento sprendimas dėl Europos geležinkelio agentūros 2011 finansinių metų biudžeto įvykdymo patvirtinimo

text:
16.11.2013

               LT

               Europos Sąjungos oficialusis leidinys

               L 308/277

      EUROPOS PARLAMENTO SPRENDIMAS

   2013 m. balandžio 17 d.
   dėl Europos geležinkelio agentūros 2011 finansinių metų biudžeto įvykdymo patvirtinimo
   (2013/592/ES)
   EUROPOS PARLAMENTAS,

               —

               atsižvelgdamas į Europos geležinkelio agentūros 2011 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos geležinkelio agentūros 2011 finansinių metų galutinių metinių ataskaitų kartu su Agentūros atsakymais (1),

               —

               atsižvelgdamas į Tarybos 2013 m. vasario 12 d. rekomendaciją (05753/2013 – C7-0041/2013),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

               —

               atsižvelgdamas į 2004 m. balandžio 29 d. Europos Parlamento ir Tarybos reglamentą (EB) Nr. 881/2004, įsteigiantį Europos geležinkelio agentūrą (Agentūros reglamentas) (4), ypač į jo 39 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento185 straipsnyje (5), ypač į jo 94 straipsnį,

               —

               atsižvelgdamas į Darbo tvarkos taisyklių 77 straipsnį ir į VI priedą,

               —

               atsižvelgdamas į Biudžeto kontrolės komiteto pranešimą ir į Transporto ir turizmo komiteto nuomonę (A7-0103/2013),

               1.

               patvirtina Europos geležinkelio agentūros vykdomajam direktoriui, kad Agentūros 2011 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos geležinkelio agentūros vykdomajam direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 388, 2012 12 15, p. 145.

      (2)  OL L 248, 2002 9 16, p. 1.

      (3)  OL L 298, 2012 10 26, p. 1.

      (4)  OL L 164, 2004 4 30, p. 1.

      (5)  OL L 357, 2002 12 31, p. 72.

         EUROPOS PARLAMENTO REZOLIUCIJA

      2013 m. balandžio 17 d.
      su pastabomis, sudarančiomis neatskiriamą sprendimo dėl Europos geležinkelio agentūros 2011 finansinių metų biudžeto įvykdymo patvirtinimo dalį
      EUROPOS PARLAMENTAS,

                  —

                  atsižvelgdamas į Europos geležinkelio agentūros 2011 finansinių metų galutines metines ataskaitas,

                  —

                  atsižvelgdamas į Audito Rūmų ataskaitą dėl Europos geležinkelio agentūros 2011 finansinių metų galutinių metinių ataskaitų kartu su Agentūros atsakymais (1),

                  —

                  atsižvelgdamas į Tarybos 2013 m. vasario 12 d. rekomendaciją (05753/2013 – C7-0041/2013),

                  —

                  atsižvelgdamas į Sutarties dėl Europos Sąjungos veikimo 319 straipsnį,

                  —

                  atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

                  —

                  atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

                  —

                  atsižvelgdamas į 2004 m. balandžio 29 d. Europos Parlamento ir Tarybos reglamentą (EB) Nr. 881/2004, įsteigiantį Europos geležinkelio agentūrą (Agentūros reglamentas) (4), ypač į jo 39 straipsnį,

                  —

                  atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento185 straipsnyje (5), ypač į jo 94 straipsnį,

                  —

                  atsižvelgdamas į Darbo tvarkos taisyklių 77 straipsnį ir į VI priedą,

                  —

                  atsižvelgdamas į Biudžeto kontrolės komiteto pranešimą ir į Transporto ir turizmo komiteto nuomonę (A7-0103/2013),

                  A.

                  kadangi Audito Rūmai pranešė, kad jiems pateiktas pagrįstas patikinimas, jog Europos geležinkelio agentūros (toliau – Agentūra) 2011 finansinių metų metinės ataskaitos yra patikimos ir pagal jas atliktos finansinės operacijos yra teisėtos ir tvarkingos;

                  B.

                  kadangi Parlamentas 2012 m. gegužės 10 d. patvirtino Agentūros vykdomajam direktoriui, kad Agentūros 2010 finansinių metų biudžetas įvykdytas (6), ir kadangi prie biudžeto įvykdymo patvirtinimo pridėtoje rezoliucijoje, be kita ko:

                              —

                              apgailestavo, kad dėl biudžeto prognozių klaidų buvo atšauktos arba atidėtos tam tikros investicijos; ragino Agentūrą nedelsiant informuoti biudžeto įvykdymą tvirtinančią instituciją apie įgyvendintas priemones siekiant užtikrinti geresnes išlaidų prognozes,

                              —

                              priminė, kad Agentūra jau 2008 ir 2009 finansiniais metais daug asignavimų perkėlė į 2010 finansinius metus; manė, kad ateityje negali būti toleruojami šie dideli biudžeto metinio periodiškumo principo pažeidimai ir kad kitą kartą, jei vėl bus pažeistas biudžeto principas, reikėtų nesuteikti biudžeto įvykdymo patvirtinimo; ragino Agentūrą nedelsiant imtis būtinų priemonių padėčiai gerinti,

                              —

                              manė, kad Agentūra tinkamai neišsprendė asignavimų perkėlimo iš vienų metų į kitus problemos; priminė biudžeto metinio periodiškumo principo svarbą; ragino Agentūrą informuoti biudžeto įvykdymą tvirtinančią instituciją apie veiksmus, kurių imtasi siekiant pagerinti metinio biudžeto įgyvendinimą ir sumažinti biudžeto asignavimų perkėlimą į kitą laikotarpį,

                              —

                              ragino Agentūrą parengti daugiametį planą, kuriame ilgalaikiai tikslai būtų susiejami su daugiametėmis užduotimis ir pagrindiniais veiklos rodikliais; pabrėžė, kad tokiu būdu suinteresuotosioms šalims būtų geriau teikiama informacija apie Agentūros tikslus, veiklą, strateginius prioritetus ir išteklių paskirstymą,

                              —

                              ragino Agentūrą įgyvendinti Vidaus audito tarnybos (VAT) rekomendacijas, susijusias su žmogiškųjų išteklių valdymo auditu, kurį 2009 m. atliko VAT;

                  C.

                  kadangi, atsižvelgus į ataskaitą dėl Agentūros 2011 m. metinių finansinių ataskaitų (7), Agentūros 2011 m. biudžetą sudarė 25 988 665 EUR, palyginti su 24 147 240 EUR 2010 m., t. y. 7,62 % daugiau negu ankstesniais metais;

         Biudžeto ir finansų valdymas

                  1.

                  pažymi, kad pagal Agentūros metinę veiklos ataskaitą (MVA) buvo prisiimta įsipareigojimų dėl 95 % asignavimų ir 81 % asignavimų panaudota mokėjimams; ypač pabrėžia, kad:

                              —

                              pagal I antraštinę dalį (Personalo išlaidos) visi įsipareigoti asignavimai sudarė 15 930 664 EUR (100 %), iš kurių 99 % buvo panaudoti vykdant mokėjimus (15 710 948 EUR), o 1 % asignavimų buvo perkeltas į 2012 m. (219 716 EUR),

                              —

                              pagal II antraštinę dalį (Administracinės išlaidos) visi įsipareigoti asignavimai sudarė 2 212 548 EUR (beveik 100 %), iš kurių 75 % buvo panaudoti vykdant mokėjimus (1 649 635 EUR), o 25 % asignavimų buvo perkelti į 2012 m. (562 913 EUR),

                              —

                              pagal III antraštinę dalį (Veiklos išlaidos) visi įsipareigoti asignavimai sudarė 6 495 020 EUR (83 %), iš kurių 47 % buvo panaudoti vykdant mokėjimus (3 659 761 EUR), o 36 % asignavimų buvo perkelti į 2012 m. (2 835 259 EUR);

                  2.

                  pripažįsta, kad mokėjimų lygis, palyginti su biudžeto asignavimais, pagerėjo visose antraštinėse dalyse, tačiau III antraštinės dalies atveju išliko žemas – 47 % (39 % 2010 m.). reikalauja, kad Agentūra imtųsi tolesnių veiksmų siekdama pašalinti šiuos trūkumus, nes tokia padėtis nesuderinama su biudžeto metinio periodiškumo principu, ir nedelsdama praneštų apie tai biudžeto valdymo institucijai;

         Darbuotojai

                  3.

                  atsižvelgdamas į Audito Rūmų ataskaitą pažymi, kad 2013–2015 m. Agentūra turės pakeisti pusę savo darbuotojų; ragina Agentūrą informuoti biudžeto įvykdymą tvirtinančią instituciją apie veiksmus, kurių ji imasi siekdama valdyti šią sudėtingą padėtį, kuri gali labai sutrikdyti Agentūros veiklą;

         Dvi būstinės

                  4.

                  atkreipia dėmesį į tai, kad Agentūra pripažįsta, jog dėl dviejų būstinių neveiksmingai vykdoma veikla ir susidaro papildomų išlaidų; be to, pažymi, kad Agentūra deda visas pastangas, siekdama kuo labiau sumažinti neigiamą sprendimo dėl Agentūros būstinės poveikį;

                  5.

                  atsižvelgdamas į MVA nurodo, kad užbaigtas projekto, kuriuo siekiama padidinti būstinės Valansjene pajėgumus, parengiamasis etapas; be to, pažymi, kad Lilio patalpų tobulinimas buvo atidėtas dėl išteklių trūkumo;

         Apskaitos sistema

                  6.

                  remdamasis MVA nurodo, kad Agentūra atnaujino savo finansinių procedūrų vadovą, atsižvelgdama į kaupiamosios apskaitos modulių „ABAC Workflow“ ir „ABAC Assets“ naudojimą; be to, pažymi, kad modulis „ABAC Assets“ pradėtas taikyti 2011 m.;

                  7.

                  pritaria tam, kad 2010 m. rugsėjo 1 d. Agentūra įdiegė centralizuotą gaunamų sąskaitų faktūrų registravimo sistemą; pabrėžia, kad ši priemonė būtina siekiant užtikrinti visų sąskaitų faktūrų registravimą laiku ir ją taikant prisidedama norint išvengti mokėjimų tvarkymo vėlavimo;

         Perkėlimai

                  8.

                  atsižvelgdamas į Audito Rūmų ataskaitą nurodo, kad į 2012 m. perkelti asignavimai sudarė 3 617 887 EUR sumą; ragina Agentūrą imtis tolesnių veiksmų siekiant pašalinti šį trūkumą, nes tokia padėtis nesuderinama su biudžeto metinio periodiškumo principu;

         Įdarbinimo procedūros

                  9.

                  pripažįsta, remdamasis Audito Rūmų ataskaita, kad Agentūra galėtų pagerinti savo įdarbinimo procedūras siekdama visapusiškai užtikrinti skaidrumą ir vienodą požiūrį į visus kandidatus; ragina Agentūrą informuoti biudžeto įvykdymą tvirtinančią instituciją apie priemones, kurių ji ėmėsi siekdama patobulinti įdarbinimo procedūras; mano, kad kai kurios Tarnybos nuostatų nuostatos gali užkrauti didelę administracinę naštą; todėl skatina Komisiją sudaryti sąlygas tam tikro lygio supaprastinimui pagal Tarnybos nuostatų 110 straipsnį, susijusį su agentūromis;

                  10.

                  remdamasis MVA pažymi, kad darbuotojai buvo įdarbinami pagal planą ir metų pabaigoje laisvų darbo vietų rodiklis buvo 2,78 %; be to, pažymi, kad 2011 m. pabaigoje iš viso Agentūroje dirbo 140 laikinųjų darbuotojų ir 14 kitų darbuotojų (sutartininkai ir deleguoti nacionaliniai ekspertai);

         Interesų konfliktai

                  11.

                  ragina Agentūrą tirti ir drausti galimus interesų konfliktus samdant sektoriui, kurį ji prižiūri, atstovaujančius ekspertus ir darbuotojus;

         Vidaus auditas

                  12.

                  nurodo, remdamasis Agentūros pateikta informacija, kad 2011 m. VAT atliko auditą „Profesionalus valdymas sąveikumo srityje“ siekdama pateikti pakankamą patikinimą dėl vidaus kontrolės sistemos, susijusios su Agentūros profesionaliu valdymu sąveikumo srityje, tinkamumo ir veiksmingumo; pažymi, kad, atsižvelgdama į rezultatus, VAT pateikė šešias rekomendacijas: dvi iš jų nurodytos kaip labai svarbios, trys kaip svarbios ir viena kaip pageidautina; ragina Agentūrą įgyvendinti VAT rekomendacijas ir informuoti biudžeto įvykdymą tvirtinančią instituciją apie veiksmus, kurių buvo imtasi;

                  13.

                  palankiai vertina Agentūros iniciatyvą 2007 m. pabaigoje sukurti vidaus audito struktūrą, kurios paskirtis – teikti paramą ir konsultacijas Agentūros vykdomajam direktoriui ir administracijai vidaus kontrolės, rizikos vertinimo ir vidaus audito klausimais; be to, pažymi, kad 2011 m. vidaus audito struktūra vykdė veiklą siekdama teikti paramą administracijai 16 vidaus kontrolės standartų metinio vertinimo, rizikos valdymo sistemos persvarstymo, 2011 m. rizikos vertinimo koordinavimo, konkrečios politikos dėl interesų konfliktų valdymo plėtojimo Agentūroje klausimais;

                  14.

                  pažymi, kad kitos su sprendimu dėl biudžeto įvykdymo patvirtinimo susijusios pastabos, kurios yra horizontaliojo pobūdžio, pateikiamos 2013 m. balandžio 17 d. rezoliucijoje (8) dėl agentūrų veiklos, finansų valdymo ir kontrolės.

         (1)  OL C 388, 2012 12 15, p. 145.

         (2)  OL L 248, 2002 9 16, p. 1.

         (3)  OL L 298, 2012 10 26, p. 1.

         (4)  OL L 164, 2004 4 30, p. 1.

         (5)  OL L 357, 2002 12 31, p. 72.

         (6)  OL L 286, 2012 10 17, p. 229.

         (7)  Ataskaita dėl 2011 m. metinių finansinių ataskaitų, p. 6.

         (8)  Priimti tekstai, P7_TA(2013)0134 (žr. šio Oficialiojo leidinio p. 374).


title: 2013/229/ES: 2013 m. gegužės 14 d. Tarybos sprendimas dėl automatinio keitimosi daktiloskopiniais duomenimis Rumunijoje pradžios

text:
24.5.2013

               LT

               Europos Sąjungos oficialusis leidinys

               L 138/11

         TARYBOS SPRENDIMAS
   2013 m. gegužės 14 d.
   dėl automatinio keitimosi daktiloskopiniais duomenimis Rumunijoje pradžios
   (2013/229/ES)
   EUROPOS SĄJUNGOS TARYBA,
   atsižvelgdama į 2008 m. birželio 23 d. Tarybos sprendimą 2008/615/TVR dėl tarpvalstybinio bendradarbiavimo gerinimo, visų pirma kovos su terorizmu ir tarpvalstybiniu nusikalstamumu srityje (1), ypač į jo 25 straipsnį,
   atsižvelgdama į 2008 m. birželio 23 d. Tarybos sprendimą 2008/616/TVR dėl Sprendimo 2008/615/TVR įgyvendinimo (2), ypač į jo 20 straipsnį ir priedo 4 skyrių,
   kadangi:

               (1)

               pagal Protokolą dėl pereinamojo laikotarpio nuostatų, pridėtą prie Europos Sąjungos sutarties, Sutarties dėl Europos Sąjungos veikimo ir Europos atominės energijos bendrijos steigimo sutarties, Sąjungos institucijų, įstaigų, organų ir agentūrų aktų, priimtų prieš įsigaliojant Lisabonos sutarčiai, teisinė galia išlieka tol, kol įgyvendinant Sutartis tie aktai nepanaikinami, neanuliuojami arba iš dalies nepakeičiami;

               (2)

               todėl taikytinas Sprendimo 2008/615/TVR 25 straipsnis, ir Taryba turi vieningai nuspręsti, ar valstybės narės yra įgyvendinusios to sprendimo 6 skyriaus nuostatas;

               (3)

               Sprendimo 2008/616/TVR 20 straipsnyje nustatyta, kad Sprendimo 2008/615/TVR 25 straipsnio 2 dalyje nurodyti sprendimai turi būti priimami remiantis įvertinimo ataskaita, kuri grindžiama klausimynu. Kalbant apie automatinį keitimąsi duomenimis pagal Sprendimo 2008/615/TVR 2 skyrių, įvertinimo ataskaita turi būti grindžiama vertinimo vizito ir bandomojo sistemos patikrinimo rezultatais;

               (4)

               vadovaujantis Sprendimo 2008/616/TVR priedo 4 skyriaus 1.1 punktu, atitinkama Tarybos darbo grupė parengia klausimyną dėl kiekvieno automatinio keitimosi duomenimis, ir kai valstybė narė mano, kad ji atitinka keitimosi atitinkamos duomenų kategorijos duomenimis sąlygas, ji turi atsakyti į atitinkamo klausimyno klausimus;

               (5)

               Rumunija atsakė į klausimyno apie duomenų apsaugą ir klausimyno apie keitimąsi daktiloskopiniais duomenimis klausimus;

               (6)

               Rumunija sėkmingai atliko bandomąjį sistemos patikrinimą su Austrija;

               (7)

               Rumunijoje buvo surengtas vertinimo vizitas, o Austrijos vertinimo grupė parengė šio vertinimo vizito ataskaitą ir pateikė ją atitinkamai Tarybos darbo grupei;

               (8)

               Tarybai pateikta bendra įvertinimo ataskaita, kurioje apibendrinami klausimyno, vertinimo vizito ir keitimosi daktiloskopiniais duomenimis sistemos bandomojo patikrinimo rezultatai,

         PRIĖMĖ ŠĮ SPRENDIMĄ:
   1 straipsnis
   Automatinės daktiloskopinių duomenų paieškos srityje Rumunija visiškai įgyvendino bendrąsias Sprendimo 2008/615/TVR 6 skyriaus nuostatas dėl duomenų apsaugos ir nuo šio sprendimo įsigaliojimo dienos turi teisę gauti bei teikti asmens duomenis pagal to sprendimo 9 straipsnį.
   2 straipsnis
   Šis sprendimas įsigalioja jo priėmimo dieną.

      Priimta Briuselyje 2013 m. gegužės 14 d.

            Tarybos vardu

            Pirmininkas

         M. NOONAN

      (1)  OL L 210, 2008 8 6, p. 1.

      (2)  OL L 210, 2008 8 6, p. 12.


title: 2013 m. balandžio 22 d. Tarybos sprendimas 2013/186/BUSP, kuriuo iš dalies keičiamas Tarybos sprendimas 2012/739/BUSP dėl ribojamųjų priemonių Sirijai

text:
2013 4 23

                  LT

                  Europos Sąjungos oficialusis leidinys

                  L 111/101

         TARYBOS SPRENDIMAS 2013/186/BUSP
         2013 m. balandžio 22 d.
         kuriuo iš dalies keičiamas Tarybos sprendimas 2012/739/BUSP dėl ribojamųjų priemonių Sirijai
         EUROPOS SĄJUNGOS TARYBA,
         atsižvelgdama į Europos Sąjungos sutartį, ypač į jos 29 straipsnį,
         kadangi:

                     (1)

                     2012 m. lapkričio 29 d. Taryba priėmė Sprendimą 2012/739/BUSP dėl ribojamųjų priemonių Sirijai (1);

                     (2)

                     2013 m. vasario 18 d. Taryba pažymėjo, kad sankcijų Sirijai režimą reikėtų įvertinti ir peržiūrėti siekiant paremti opoziciją ir jai padėti;

                     (3)

                     Taryba laikosi nuomonės, kad reikia nustatyti nuo tam tikrų ribojamųjų priemonių nukrypti leidžiančias nuostatas siekiant padėti Sirijos civiliams gyventojams, visų pirma patenkinti humanitarinius poreikius, atkurti įprastą gyvenimą, užtikrinti pagrindinių paslaugų teikimą, vykdyti atstatymą ir atkurti įprastą ekonominę veiklą bei įgyvendinti kitus civilinius tikslus. Taryba mano, kad nukrypti leidžiančių nuostatų taikymo procese reikėtų konsultuotis su Nacionaline Sirijos opozicinių ir revoliucinių jėgų koalicija, kurią ES laiko teisėta Sirijos žmonių atstove;

                     (4)

                     šiomis aplinkybėmis Taryba nusprendė iš dalies pakeisti priemones, susijusias su naftos importo draudimu, pagrindinės įrangos ir technologijų, skirtų pagrindiniams naftos bei gamtinių dujų pramonės sektoriams Sirijoje, eksporto draudimu ir investicijų į Sirijos naftos pramonę draudimu;

                     (5)

                     tam tikroms priemonėms įgyvendinti reikia tolesnių Sąjungos veiksmų;

                     (6)

                     Sprendimas 2012/739/BUSP turėtų būti atitinkamai iš dalies pakeistas,

               PRIĖMĖ ŠĮ SPRENDIMĄ:

            1 straipsnis
            Tarybos sprendimas 2012/739/BUSP iš dalies keičiamas taip:

                        1)

                        Įrašomi šie straipsniai:

                           „6a straipsnis
                           Siekiant padėti Sirijos civiliams gyventojams, visų pirma patenkinti humanitarinius poreikius, atkurti įprastą gyvenimą, užtikrinti pagrindinių paslaugų teikimą, vykdyti atstatymą ir atkurti įprastą ekonominę veiklą bei įgyvendinti kitus civilinius tikslus, ir nukrypstant nuo 6 straipsnio 1 ir 2 dalių, valstybių narių kompetentingos valdžios institucijos gali suteikti leidimą įsigyti, importuoti arba transportuoti iš Sirijos žalią naftą bei naftos produktus ir teikti susijusį finansavimą arba finansinę paramą, įskaitant finansines išvestines priemones, taip pat draudimo ir perdraudimo paslaugas, jei tenkinamos šios sąlygos:

                                       a)

                                       atitinkama valstybė narė iš anksto pasikonsultavo su Nacionaline Sirijos opozicinių ir revoliucinių jėgų koalicija;

                                       b)

                                       atitinkama veikla nėra tiesiogiai ar netiesiogiai naudinga 25 straipsnio 1 dalyje nurodytiems asmenims arba subjektams; ir

                                       c)

                                       atitinkama veikla nepažeidžiami jokie šiame sprendime nustatyti draudimai.

                                 Atitinkama valstybė narė praneša kitoms valstybėms narėms apie visus pagal šį straipsnį suteiktus leidimus.“

                           „9a straipsnis
                           Siekiant padėti Sirijos civiliams gyventojams, visų pirma patenkinti humanitarinius poreikius, atkurti įprastą gyvenimą, užtikrinti pagrindinių paslaugų teikimą, vykdyti atstatymą ir atkurti įprastą ekonominę veiklą bei įgyvendinti kitus civilinius tikslus, ir nukrypstant nuo 8 straipsnio 1 ir 2 dalių, valstybių narių kompetentingos valdžios institucijos gali suteikti leidimą parduoti, tiekti arba perduoti svarbiausią įrangą ir technologijas 8 straipsnio 1 dalyje nurodytiems svarbiausiems naftos ir gamtinių dujų pramonės sektoriams Sirijoje arba šiuose sektoriuose už Sirijos ribų veikiančioms Sirijos įmonėms ar Sirijai nuosavybės teise priklausančioms įmonėms, teikti susijusią techninę pagalbą ar mokymo ir kitas paslaugas, taip pat finansavimą ar finansinę paramą, jei tenkinamos šios sąlygos:

                                       a)

                                       atitinkama valstybė narė iš anksto pasikonsultavo su Nacionaline Sirijos opozicinių ir revoliucinių jėgų koalicija;

                                       b)

                                       atitinkama veikla nėra tiesiogiai ar netiesiogiai naudinga 25 straipsnio 1 dalyje nurodytiems asmenims arba subjektams; ir

                                       c)

                                       atitinkama veikla nepažeidžiami jokie šiame sprendime nustatyti draudimai.

                                 Atitinkama valstybė narė praneša kitoms valstybėms narėms apie visus pagal šį straipsnį suteiktus leidimus.“

                           „14a straipsnis
                           Siekiant padėti Sirijos civiliams gyventojams, visų pirma patenkinti humanitarinius poreikius, atkurti įprastą gyvenimą, užtikrinti pagrindinių paslaugų teikimą, vykdyti atstatymą ir atkurti įprastą ekonominę veiklą bei įgyvendinti kitus civilinius tikslus, ir nukrypstant nuo 13 straipsnio a, c ir e punktų, valstybių narių kompetentingos valdžios institucijos gali suteikti leidimą suteikti bet kokią finansinę paskolą ar kreditą arba įsigyti ar padidinti kapitalo dalį Sirijos naftos pramonės žvalgymo, gavybos ar perdirbimo sektoriuose veikiančioms įmonėms Sirijoje, arba šiuose sektoriuose už Sirijos ribų veikiančioms Sirijos įmonėms ar Sirijai nuosavybės teise priklausančioms įmonėms, arba steigti bendras įmones su Sirijos naftos pramonės žvalgymo, gavybos ar perdirbimo sektoriuose veikiančiomis įmonėmis Sirijoje ir su patronuojamosiomis įmonėmis ar filialais, kuriuos jos kontroliuoja, jei tenkinamos šios sąlygos:

                                       a)

                                       atitinkama valstybė narė iš anksto pasikonsultavo su Nacionaline Sirijos opozicinių ir revoliucinių jėgų koalicija;

                                       b)

                                       atitinkama veikla nėra tiesiogiai ar netiesiogiai naudinga 25 straipsnio 1 dalyje nurodytiems asmenims arba subjektams; ir

                                       c)

                                       atitinkama veikla nepažeidžiami jokie šiame sprendime nustatyti draudimai.

                                 Atitinkama valstybė narė praneša kitoms valstybėms narėms apie visus pagal šį straipsnį suteiktus leidimus.“.

                        2)

                        31 straipsnis pakeičiamas taip:

                           „31 straipsnis

                              1.   Šis sprendimas taikomas iki 2013 m. birželio 1 d. Jis nuolat peržiūrimas. Prireikus jis atnaujinamas arba iš dalies keičiamas, jeigu Taryba mano, kad jame numatyti tikslai nepasiekti.

                              2.   6a, 9a ir 14a straipsniuose numatytos nukrypti leidžiančios nuostatos peržiūrimos iki šio sprendimo galiojimo termino pabaigos, atsižvelgiant į jų indėlį padedant Sirijos civiliams gyventojams.“.

            2 straipsnis
            Šis sprendimas įsigalioja jo paskelbimo Europos Sąjungos oficialiajame leidinyje dieną.

            Priimta Liuksemburge 2013 m. balandžio 22 d.

                  Tarybos vardu

                  Pirmininkė

               C. ASHTON

            (1)  OL L 330, 2012 11 30, p. 21.


title: 2009/453/EB: 2009 m. birželio 11 d. Komisijos sprendimas, nutraukti antidempingo tyrimą dėl importuojamo Jungtinių Amerikos Valstijų kilmės natrio metalo

text:
12.6.2009

               LT

               Europos Sąjungos oficialusis leidinys

               L 149/76

      KOMISIJOS SPRENDIMAS

   2009 m. birželio 11 d.
   nutraukti antidempingo tyrimą dėl importuojamo Jungtinių Amerikos Valstijų kilmės natrio metalo
   (2009/453/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1995 m. gruodžio 22 d. Tarybos reglamentą (EB) Nr. 384/96 dėl apsaugos nuo importo dempingo kaina iš Europos bendrijos narėmis nesančių valstybių (toliau – pagrindinis reglamentas) (1), ypač į jo 9 straipsnį,
   pasikonsultavusi su Patariamuoju komitetu,
   kadangi:
   1.   PROCEDŪRA

   1.1.   Tyrimo inicijavimas

               (1)

               2008 m. liepos 23 d. Komisija pranešimu Europos Sąjungos oficialiajame leidinyje
                   (2) (toliau – pranešimas apie inicijavimą) paskelbė apie antidempingo tyrimo dėl į Bendriją importuojamo Jungtinių Amerikos Valstijų (toliau – JAV) kilmės nefasuoto natrio, kurį deklaruojant paprastai nurodomas KN kodas ex 2805 11 00 (toliau – nagrinėjamasis produktas), inicijavimą.

               (2)

               Tyrimas inicijuotas 2008 m. birželio 10 d. gavus vienintelio Bendrijos gamintojo Métaux Spéciaux (toliau – MSSA SAS arba skundo pateikėjas) pateiktą skundą.

               (3)

               2008 m. liepos 23 d. Komisija inicijavo antisubsidijų tyrimą dėl importuojamo to paties JAV kilmės produkto (3). Šis tyrimas nutrauktas Komisijos sprendimu 2009/452/EB (4).

         1.2.   Susijusios šalys ir tikrinamieji vizitai

               (4)

               Komisija apie tyrimo inicijavimą oficialiai pranešė skundo pateikėjui, vieninteliam žinomam JAV eksportuotojui (gamintojui), žinomiems susijusiems importuotojams bei naudotojams ir JAV atstovams. Suinteresuotosioms šalims buvo sudaryta galimybė per pranešime apie inicijavimą nustatytą laikotarpį raštu pareikšti nuomonę ir pateikti prašymą išklausyti.

               (5)

               Komisija išsiuntė klausimynus visoms žinomoms susijusioms šalims ir gavo JAV atstovų, vienintelio JAV eksportuojančio gamintojo (toliau – bendradarbiaujantis eksportuojantis gamintojas), skundo pateikėjo ir trijų Bendrijos naudotojų atsakymus.

               (6)

               Komisija rinko ir tikrino visą informaciją, kuri, jos manymu, buvo reikalinga norint padaryti išvadas dėl dempingo, jo daromos žalos ir Bendrijos interesų, ir atliko tikrinimus šių bendrovių patalpose:

                              Bendrijos gamintojo:

                                       —

                                          Métaux Spéciaux (MSSA SAS), Sen Marselis, Prancūzija.

                              eksportuojančio JAV gamintojo:

                                       —

                                          E.I. DuPont De Nemours and Company, Vilmingtonas, Delaveras.

                              susijusio prekybininko Šveicarijoje:

                                       —

                                          DuPont De Nemours International S.A., Ženeva.

                              Bendrijos naudotojų:

                                       —

                                          Rohm and Haas Europe Sàrl, Moržas, Šveicarija;

                                       —

                                          Evonik Degussa GmbH, Frankfurtas, Vokietija.

         1.3.   Tiriamasis ir nagrinėjamasis laikotarpiai

               (7)

               Atliekant dempingo ir žalos tyrimą nagrinėtas 2007 m. liepos 1 d.–2008 m. birželio 30 d. laikotarpis (toliau – tiriamasis laikotarpis arba TL). Tiriant žalai įvertinti svarbias tendencijas nagrinėtas laikotarpis nuo 2005 m. sausio 1 d. iki tiriamojo laikotarpio pabaigos (toliau – nagrinėjamasis laikotarpis).

         2.   SKUNDO ATSIĖMIMAS IR TYRIMO NUTRAUKIMAS

               (8)

               2009 m. balandžio 1 d. Komisijai skirtu laišku skundo pateikėjas oficialiai atsiėmė skundą. Skundo pateikėjo teigimu, skundas atsiimtas dėl pasikeitusių aplinkybių.

               (9)

               Remiantis pagrindinio reglamento 9 straipsnio 1 dalimi, tyrimas gali būti nutrauktas, jei skundas atsiimamas ir jeigu toks nutraukimas neprieštarauja Bendrijos interesams.

               (10)

               Komisija nusprendė, kad dabartinį tyrimą reikėtų nutraukti, nes atliekant tyrimą nebuvo nustatyta jokių aplinkybių, rodančių, kad nutraukus tyrimą būtų pažeisti Bendrijos interesai. Apie tai buvo pranešta suinteresuotosioms šalims ir suteikta galimybė teikti pastabas. Tačiau nebuvo gauta jokių pastabų, rodančių, kad nutraukus tyrimą būtų pažeisti Bendrijos interesai.

               (11)

               Todėl Komisija daro išvadą, kad antidempingo tyrimas dėl į Bendriją importuojamo JAV kilmės nefasuoto natrio turėtų būti nutrauktas nenustatant antidempingo priemonių,

         NUSPRENDĖ:
   Vienintelis straipsnis
   Antidempingo tyrimas dėl importuojamo Jungtinių Amerikos Valstijų kilmės nefasuoto natrio, kurio KN kodas yra ex 2805 11 00, nutraukiamas.

      Priimta Briuselyje, 2009 m. birželio 11 d.

            Komisijos vardu

         Catherine ASHTON

            Komisijos narė

      (1)  OL L 56, 1996 3 6, p. 1.

      (2)  OL C 186, 2008 7 23, p. 32.

      (3)  OL C 186, 2008 7 23, p. 35.

      (4)  Žr. šio Oficialiojo leidinio p. 74.


title: 2016 m. balandžio 28 d. Europos Parlamento sprendimas (ES) 2016/1570 dėl Europos policijos biuro (Europolo) 2014 finansinių metų biudžeto įvykdymo patvirtinimo

text:
14.9.2016

               LT

               Europos Sąjungos oficialusis leidinys

               L 246/361

         EUROPOS PARLAMENTO SPRENDIMAS (ES) 2016/1570
   2016 m. balandžio 28 d.
   dėl Europos policijos biuro (Europolo) 2014 finansinių metų biudžeto įvykdymo patvirtinimo
   EUROPOS PARLAMENTAS,

               —

               atsižvelgdamas į Europos policijos biuro 2014 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos policijos biuro 2014 finansinių metų metinių ataskaitų kartu su Biuro atsakymu (1),

               —

               atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2014 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (2),

               —

               atsižvelgdamas į Tarybos 2016 m. vasario 12 d. rekomendaciją dėl patvirtinimo, kad Biuras įvykdė 2014 finansinių metų biudžetą (05584/2016 – C8-0084/2016),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

               —

               atsižvelgdamas į 2009 m. balandžio 6 d. Tarybos sprendimą 2009/371/TVR dėl Europos policijos biuro (Europolo) įsteigimo (4), ypač į jo 43 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5),

               —

               atsižvelgdamas į 2013 m. rugsėjo 30 d. Komisijos deleguotąjį reglamentą (ES) Nr. 1271/2013 dėl finansinio pagrindų reglamento, taikomo įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 208 straipsnyje (6), ypač į jo 108 straipsnį,

               —

               atsižvelgdamas į Darbo tvarkos taisyklių 94 straipsnį ir V priedą,

               —

               atsižvelgdamas į Biudžeto kontrolės komiteto pranešimą ir į Piliečių laisvių, teisingumo ir vidaus reikalų komiteto nuomonę (A8–0122/2016),

               1.

               patvirtina Europos policijos biuro direktoriui, kad Biuro 2014 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos policijos biuro direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 409, 2015 12 9, p. 324.

      (2)  Žr. 1 išnašą.

      (3)  OL L 298, 2012 10 26, p. 1.

      (4)  OL L 121, 2009 5 15, p. 37.

      (5)  OL L 357, 2002 12 31, p. 72.

      (6)  OL L 328, 2013 12 7, p. 42.